31/05/2011 | Administración LocalMunicipal
Ribeira
Regulamento da Sala-Museo Municipal de Ribeira

Por acordo plenario do Concello de Riveira de data 31 de xaneiro de 2011, aprobouse inicialmente o Regulamento da Sala-Museo Municipal de Riveira, o cal foi publicado no Boletín Oficial da Provincia número 31, do 15 de febreiro de 2011 e no Taboleiro de Anuncios do Concello de Riveira, por un prazo de trinta días hábiles, sen que durante o mesmo se presentasen reclamacións ou alegacións, polo que se entende definitivamente aprobado, procedéndose á súa publicación íntegra, de conformidade ao artigo 70.2 da Lei 7/1985, do 2 de abril, reguladora das bases do réxime local. O citado Regulamento non entrará en vigor ata que se publique completamente o seu texto e trascurra o prazo previsto no artigo 65.2 da citada Lei 7/1985. Este documento ten por obxecto establecer as normas xerais que, no sucesivo e de xeito permanente, regularán a situación, estrutura e funcionamento da Sala-Museo Municipal de Riveira. Tanto a Lei 16/1985 de Patrimonio Histórico Español, no seu artigo 7, como a Lei 8/1995 de Patrimonio Cultural de Galicia, no seu artigo 4, recollen o papel que deben desempeñar os concellos na protección e difusión do seu patrimonio cultural. A lei galega recolle a obriga dos concellos de protexer, defender, realzar e dar a coñecer o valor cultural dos bens integrantes do patrimonio cultural de Galicia que radiquen no seu termo municipal. É neste contexto no que se formula a creación da Sala-Museo Municipal de Riveira; sendo a cultura unha das actividades que o Concello debe fomentar e divulgar, a institución que agora se constitúe encaixará plenamente dentro dos postulados da política cultural municipal. A Sala-Museo Municipal de Riveira terá a súa sede nun edificio propiedade do Concello de Riveira, situado na Rúa de Galicia, número 19. A Lei 8/1995, de 30 de outubro, de Patrimonio Cultural de Galicia, no artigo 67, amplía e completa a definición de museo da Lei 16/1985, de 25 de junio, de Patrimonio Histórico Español, inspirada na definición do ICOM de 1974. Na lexislación galega defínese aos museos como: Institucións permanentes, abertas ao público, sen finalidade de lucro, orientadas á promoción e desenvolvemento cultural da comunidade en xeral, por medio da recollida, adquisición, inventariado, catalogación, conservación, investigación, difusión, e exhibición, de forma científica, estética e didáctica, de conxuntos e bens patrimoniais de carácter cultural que constitúen testemuñas das actividades ou do seu entorno natural, con fins de estudo, educación e deleite. Son funcións dos museos: 1. A conservación, catalogación, restauración e exhibición ordenada das súas coleccións.2. A investigación no ámbito das súas coleccións, da súa especialidade ou do seu respectivo entorno cultural.3. A organización periódica de exposicións científicas e divulgativas de carácter temporal.4. A elaboración e publicación de catálogos e monografías dos seus fondos.5. O desenvolvemento dunha actividade didáctica respecto dos seus contidos.6. Calquera outra función que nas súas normas estatutarias ou por disposición legal ou regulamentaria se lles encomenden. Segundo o indicado no artigo 69.2 da Lei 8/1995, do 30 de outubro, do Patrimonio Cultural de Galicia, e nos artigos 5º, 7º e 14º do Decreto 314/1986, do 16 de outubro, polo que se regula o Sistema Público de Museos da Comunidade Autónoma galega, son necesarios unha serie de trámites para a creación, autorización e cualificación por parte da Xunta de Galicia, dun museo ou colección visitable. Terase en conta ademais toda a normativa que en materia de Patrimonio Cultural e Museos se aprobe no sucesivo, xa que se sabe que está en marcha un novo proxecto de Lei do Patrimonio Cultural que está a preparar a Consellería de Cultura e Turismo da Xunta de Galicia. Tendo en conta o disposto neste marco legal e, co fin de constituír xuridicamente o futuro museo municipal e iniciar así os trámites necesarios para integralo a continuación na Rede Galega de Museos da Xunta de Galicia, é imprescindible definir e constituír o Marco Normativo desta institución. Antes da posta en marcha do mesmo, a autoridade competente e xestora do mesmo, neste caso o Concello de Riveira, creará mediante o réxime legal que corresponda o museo, establecendo seu réxime xurídico, seu réxime interno, contemplando a súa definición, funcións, finalidades, coleccións e RPT. Segundo o establecido, o Pleno do Concello de Riveira, aproba a creación e constitución da Sala-Museo Municipal de Riveira e o seu Regulamento: 1. Defínese a Sala-Museo Municipal de Riveira como unha institución museística galega, de titularidade municipal, sen ánimo de lucro ao servizo da sociedade e do seu desenvolvemento. A súa misión é a protección, conservación, documentación, investigación e difusión dos bens materiais e inmateriais do patrimonio cultural relacionados co patrimonio da comarca de Barbanza en xeral e de Riveira en particular, co mar, o seu ecosistema, os recursos marítimos e os oficios tradicionais vinculados con el.2. Serán Obxectivos e Finalidades da Sala-Museo Municipal de Riveira: - Mostrar desde unha perspectiva histórica e cultural o patrimonio de Riveira e Barbanza. - Mostrar desde unha óptica científica a historia do concello de Riveira nos seus aspectos urbanísticos, sociais, culturais e económicos. - Xerar un proceso permanente de interpretación da cidade de Riveira e a súa relación co mar. - Divulgar e dar a coñecer a riqueza do ecosistema da Ría de Arousa. - Reunir, documentar, investigar e expoñer os restos materiais que conformen as coleccións do museo. - Potenciar a investigación no ámbito dos recursos históricos, culturais e patrimoniais de Riveira. - Potenciar a excavación e investigación arqueolóxica nos xacementos do Concello. - Establecer lazos de cooperación con outros museos, centros de interpretación ou calquera outra entidade, principalmente da zona de Riveira e Barbanza, ou que, pola súa especialidade estean relacionados coa temática xeral do museo. - Desenvolver accións conxuntas coas entidades citadas no parágrafo anterior que poidan contribuír á mellor realización dos seus respectivos fins e organizar conxuntamente con elas exposicións temporais ou outras actividades de divulgación cultural. - Conseguir que esta institución sexa o centro cultural de referencia de Riveira e da comarca do Barbanza.3. A Sala-Museo Municipal de Riveira desenvolverá as seguintes funcións: - Recollida, documentación, catalogación, conservación e difusión dos bens culturais que se encontren baixo a súa custodia, adoptando as medidas necesarias para a súa conservación preventiva e restauración. - A investigación sobre seu ámbito temático e territorial e sobre os aspectos museolóxicos relacionados co cumprimento das restantes funcións da institución. - A exhibición permanente, ordenada e significativa das súas coleccións. - A adquisición de bens culturais que incrementen as súas coleccións co fin de completar o seu discurso expositivo e potenciar a investigación do seu ámbito científico. - A comunicación á sociedade dos coñecementos xerados no desenvolvemento das súas funcións e a difusión das súas coleccións. - A organización periódica de exposicións científicas e divulgativas. - A atención á demanda dos usuarios conforme ás normas de funcionamento do museo. - A elaboración e edición de catálogos, monográficos, series periódicas e calquera outro medio de publicación destinado ao cumprimento dos seus fins. - O desenvolvemento de actividades didácticas e divulgativas de carácter cultural como poidan ser presentacións de libros, charlas, obradoiros, cursos ou conferencias. - Facilitar a interpretación do patrimonio cultural á sociedade. A Sala-Museo Municipal de Riveira tenderá a especializarse no patrimonio histórico, cultural e natural de Riveira así como nos recursos mariños, pesqueiros e industriais da comarca do Barbanza e da Ría de Arousa en xeral e de Riveira en particular. Integran as Coleccións da Sala-Museo Municipal de Riveira: - Colección de Armas doadas polo Dr. Viqueira, composta de 118 pezas entre armas blancas, armas largas, armas curtas e baionetas. - Colección de Arqueoloxía doada por Simoneta Kazakov Irribarria, integrada por máis de 200 pezas de época neolítica, castrexa, galaico-romana, material lítico, metalurgia, material óseo e malacofauna. - Colección de 220 bonecas doadas por Magdalena Bringas. - Colección de debuxos de Pepe Núñez. - Unha serie de diversas pezas cedidas por diversos particulares ao museo: escafandra, brúxula, reloco náutico, barómetro, cadro - Todos aqueles bens culturais que, de conformidade coa normativa vixente, se incorporen nun futuro polas formas legalmente establecidas: compra, doazón, depósito, legado, escavacións arqueolóxicas… ou que ingresen por medio de doazóns particulares.5. Constitúe a RPT da Sala-Museo Municipal de Riveira: Unha dinamizadora do museo, encargada de responsabilizarse do deseño e posta en marcha dos programas e actividades da unidade e orientados á dinamización e fomento da actividade dos museos e centros de exposicións; prestar colaboración a asistencia técnica, por necesidade ou requirimento, naqueles asuntos propios do departamento e que entren dentro da súa capacitación profesional; calquera outra, propia da súa capacitación profesional, e vinculada co eido competencial no que se integra. O Concello de Riveira preverá o incremento do persoal en función do crecemento do museo que se formulará a través da RPT correspondente, partindo nese caso do disposto no Real Decreto 620/1987, de 10 de abril, do Reglamento de Museos e Sistema Español de Museos; este Real Decreto establece a organización do persoal en tres áreas básicas Conservación e Investigación, Difusión e Administración, dependentes da Dirección, coas seguintes funcións: - Conservación e Investigación: encargado do rexistro, inventariado, catalogación e control da conservación preventiva dos fondos museográficos que constitúen as coleccións do museo. - Difusión: encargado da realización de actividades didácticas e formativas, como cursos, conferencias, exposicións didácticas ou guías sobre os bens albergados no centro, así como a promoción e coordinación de visitas e/ou talleres tanto de escolares como de institucións culturais ou particulares. - Administración: encargada do control económico-administrativo do centro. Estas tres áreas básicas dependerán da Dirección do museo, que terá que desenvolver as seguintes funcións: - Representar ao Museo e impulsar as relacións de cooperación con outros museos, universidades e centros de investigación. - Dirixir o exercicio das funcións e o desenvolvemento das actividades da institución e organizar e xestionar a prestación dos servizos. - Coordinar os traballos derivados do tratamento administrativo e técnico dos fondos museísticos; adoptar as medidas necesarias no marco da súa competencia para a seguridade do patrimonio custodiado do museo. - Elaborar o Plan Anual de Actividades. - Elaborar a Memoria Anual da Institución. - Propoñer ao Concello de Riveira as adquisicións de fondos museográficos. A Sala-Museo Municipal de Riveira contará para o seu mantemento, desenvolvemento e actividades coas seguintes fontes de ingreso: - Coas cantidades previstas ao efecto nos orzamentos ordinarios do Excmo. Concello de Riveira. - Coas subvencións das distintas Administracións, Estatal, Autonómica ou Local que se poidan conseguir para os seus gastos ordinarios. - Co patrocinio de empresas privadas para exposicións temporais ou actividades puntuais, previa realización do correspondente convenio de colaboración. - Establecer un número máximo de 25 persoas por grupo a fin de garantir unha mellor seguridade dentro do edificio. - Prohibición de fotografías con flash. - Prohibición de tocar pezas orixinais expostas. - Prohibida a entrada con mochilas ou bolsos grandes e paraguas – para tal fin deberá habilitarse un gardarroupa-. - Está prohibida a entrada de animais, excepto cans-guías. - Non está permitido fumar ou introducir alimentos dentro do museo. O presente documento que consta de sete artigos, entrará en vigor unha vez sexa aprobado definitivamente segundo o procedemento do artigo 49 da Lei 7/1985, do 2 de abril, reguladora das bases de réxime local, e publicado no Boletín Oficial da Provincia da Coruña e unha vez transcorrido o prazo ó que se refire o artigo 70.2 da citada lei 7/1985, permanecendo en vigor ata a súa modificación ou derogación. Riveira, a 20 de maio de 2011 O alcalde José Luís Torres Colomer